આ બધામાં મૂળ સવાલ ગુજરાતીનો છે, ગુજરાતી ભાષામાં રહેલા કે ગુજરાતમાં રહેલા વિષયો પર ઓરિજિનલ કન્ટેન્ટ તૈયાર કરવાનો છે. શું ગુજરાતી ભાષા પાસે કોઈ વિષય જ નથી? કે હાલના ગુજરાતમાં કોઈ એવા સાંપ્રત પ્રશ્નો જ નથી કે જેના પર ઓરિજિનલ ગુજરાતી ફિલ્મ બનાવી શકાય? કે પછી કોઈ ગુજરાતી ફિલ્મલેખક પાસે એ દૃષ્ટિ નથી? કે પછી ગુજરાતી ફિલ્મનિર્માતા-દિગ્દર્શકોની એવી તૈયારી નથી? એ જે હોય તે પણ એક વાત ચોક્કસ છે કે આટલી બધી ગુજરાતી ફિલ્મો અન્ય ભાષામાંથી બને તે ગુજરાતી ફિલ્મઈન્ડસ્ટ્રીની માનસિક દરિદ્રતા જ દર્શાવે છે!